ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број:105E0301-446591/6-2018

Обреновац 04.10.2018

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број 3000/0148/2018 (778/2018), за набавку добара - : ПЛЦ модули за електрофилтере А2, А5 и А6 и систем управљања отпадних вода ТЕНТ-А, на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 1.**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1**: У оквиру Конкурсне документације за предметну јавну набавку у оквиру члана 6.17 наведена су средства финансијског обезбеђења за озбиљност понуде,за добро извршење посла и отклањање грешака у гарантном периоду, страна 16-20 од 59 конкурсне документације.

1. Молимо за одобрење и допуну конкурсне документације :

- Да је изабрани понуђач у могућности да уместо менице за озбиљност понуде достави банкарску гаранцију за озбиљност понуде на износ од 2% вредности понуде без ПДВ-а са роком важности 30 дана дужим од рока важења понуде.

- Да је изабрани понуђач приликом потписивања уговора у могућности да уместо менице за добро извршење посла достави банкарску гаранцију за добро извршење посла на износ од 10% вредности уговора без ПДВ-а са роком важности 30 дана дужим од рока важења уговора.

- Да је изабрани понуђач по потписивању Записника о примопредаји у могућности да уместо менице достави банкарску гаранцију за отклањање грешака у гарантном року у вредности од 5% уговорене вредности без ПДВ-а са роком важности 30 дана дужим од гарантног рока.

**ОДГОВОР 1:** У складу са наведеним питањем Понуђача Комисија ће израдити измене и допуне конкурсне документације, у делу Средстава финансијског обезбеђења, где ће Комисија оставити могућност понуђачима да доставе **менице или банкарске гаранције** као средства финансијског обезбеђења, и исте објавити на Порталу јавних набавки и интернет страници Наручиоца.